Ṣàkópọ̀ àpilẹ̀kọ náà:  (CNN) Bọ́ọ̀sì kan kọlu ọkọ̀ akérò epo ní gúúsù Morocco ní ọjọ́ Ẹtì, ìjàmbá iná tó pa ó kéré tán ènìyàn 35 - ọ̀pọ̀ jùlọ nínú wọn jẹ́ ọmọdé - ìjọba àti ilé iṣẹ́ ìròyìn àdúgbò ròyìn. Iná tó jó nínú bọ́ọ̀sì náà kò jẹ́ kí nǹkan kan wà nínú rẹ̀, àyàfi ara rẹ̀ nìkan ló kù. Àwọn àlàfo tú ká sí ojú ọ̀nà, nígbà tí èéfín sì ń lọ sókè sójú ọ̀run, àwọn fídíò tí wọ́n gbé sórí ìkànnì àjọlò orí íńtánẹ́ẹ̀tì fi hàn. Àwọn eléré ìdárayá tí wọ́n ń rìnrìn àjò fún ìdíje eré ìdárayá wà lára àwọn tí ó kú, ohun tí ẹlẹ́rìí kan sọ fún 2M TV, ilé iṣẹ́ tẹlifíṣọ̀n ìjọba Morocco. Lẹ́yìn tí jàǹbá ọkọ̀ náà wáyé, àwọn fọ́tò àwọn ọmọdékùnrin tí wọ́n ń rẹ́rìn-ín músẹ́ tí wọ́n wọ aṣọ ẹgbẹ́ agbábọ́ọ̀lù jáde lórí ìkànnì àjọlò orí Íńtánẹ́ẹ̀tì, wọ́n sì kọ àwọn ọ̀rọ̀ ìtùnú bíi "Kí Ọlọ́run ṣàánú wọn" àti "Ó mà ṣe o, ọmọdé ni wọ́n o". Ìjàǹbá náà wáyé nítòsí ìlú Tan-Tan ní nǹkan bí aago méje òwúrọ̀, àjọ ìròyìn Maghreb Arabe Presse ti ìpínlẹ̀ náà ròyìn. Ó ní ọ̀pọ̀lọpọ̀ ènìyàn ni ó fara pa. Tan-Tan wà nítòsí etíkun Òkun Àtìláńtíìkì ti orílẹ̀-èdè náà, ó lé ní irínwó ó lé àádọ́ta kìlómítà (nǹkan bí irínwó ó lé ọgbọ̀n kìlómítà) lápá gúúsù ìwọ̀ oòrùn Marrakesh.
Àwọn ọmọdé ni ọ̀pọ̀ jùlọ nínú àwọn tí wọ́n pa, gẹ́gẹ́ bí ìròyìn ṣe sọ. Àwọn ọ̀rọ̀ ìbánikẹ́dùn wọlé sórí ayélujára pẹ̀lú àwòrán àwọn ọmọkùnrin tí wọ́n wọ aṣọ bọ́ọ̀lù. Bọ́ọ̀sì náà kọlu ọkọ̀ epo nítòsí ìlú Tan-Tan ní gúúsù Morocco.